Document ID: 32014R0478

NÕUKOGU MÄÄRUS (EL) nr 478/2014,
12. mai 2014,
millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 215,
võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid ning millega tunnistatakse kehtetuks ühine seisukoht 2009/138/ÜVJP (1),
võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
ning arvestades järgmist:
(1)
Nõukogu määrusega (EÜ) nr 147/2003 (2) on keelatud anda Somaalias asuvatele isikutele, üksustele ja asutustele sõjalise tegevusega seotud rahastamist, rahalist toetust, tehnilist nõustamist, abi või väljaõpet.
(2)
ÜRO Julgeolekunõukogu võttis 5. märtsil 2014 vastu ÜRO Julgeolekunõukogu resolutsiooni 2142 (2014), milles kinnitas veel kord Somaalia suhtes kehtestatud relvaembargo kehtivust ja pikendas 25. oktoobrini 2014 oma otsust, mille kohaselt ei kohaldata relvaembargot relvade, laskemoona või sõjalise varustuse tarnimise või nõustamise, abi või väljaõppe pakkumise suhtes, mis on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek, välja arvatud teatavate toodete tarned, mis on sätestatud ÜRO Julgeolekunõukogu resolutsiooni 2111 (2013) lisas ning mille puhul on nõutav ÜRO Julgeolekunõukogu resolutsiooni 751 (1992) alusel loodud sanktsioonide komitee eelnev nõusolek.
(3)
ÜRO Julgeolekunõukogu resolutsiooniga 2142 (2014) muudetakse teavitamisnõudeid, mida kohaldatakse Somaalia julgeolekujõududele relvade, laskemoona või sõjalise varustuse tarnimise ning nõustamise, abi või väljaõppe pakkumise suhtes, ning muudetakse ka erandi tegemise menetlust, mida kohaldatakse ÜRO Julgeolekunõukogu resolutsiooni 2111 (2013) lisas sätestatud toodete tarnete suhtes.
(4)
Nõukogu võttis 12. mail 2014 vastu otsuse 2014/270/ÜVJP, (3) millega muudetakse otsust 2010/231/ÜVJP kooskõlas ÜRO Julgeolekunõukogu resolutsiooniga 2142 (2014). Osa kõnealustest meetmetest kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
(5)
Määrust (EÜ) nr 147/2003 tuleb seetõttu vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 147/2003 muudetakse järgmiselt.
Artikli 2a punkt e asendatakse järgmisega:
„e)
sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, välja arvatud seoses III lisas sätestatud toodetega, kui täidetud on järgmised tingimused:
i)
asjaomane pädev asutus on kindlaks teinud, et selline rahastamine, rahaline toetus, tehniline nõustamine, abi või väljaõpe on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek, ning
ii)
Somaalia föderaalvalitsus või alternatiivina liikmesriik, kes pakub rahastamist, rahalist toetust, tehnilist nõustamist, abi või väljaõpet, on vastavalt ÜRO Julgeolekunõukogu resolutsiooni 2142 (2014) punktidele 3 ja 4 ning ÜRO Julgeolekunõukogu resolutsiooni 2111 (2013) punktile 16 teavitanud ÜRO Julgeolekunõukogu resolutsiooni 751 (1992) punkti 11 alusel asutatud komiteed vähemalt viis päeva enne sellise rahastamise, rahalise toetuse, tehnilise nõustamise, abi või väljaõppe mis tahes pakkumist, mis on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek;”.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. mai 2014

Labels: 18
5